Document ID: 32012R0927

32012R0927
L 304/1
SLUŽBENI LIST EUROPSKE UNIJE
09.10.2012.
PROVEDBENA UREDBA KOMISIJE (EU) br. 927/2012
od 9. listopada 2012.
o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
EUROPSKA KOMISIJA,
uzimajući o obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezine članke 9. i 12.,
budući da:
(1)
Uredbom (EEZ) br. 2658/87 uspostavljena je nomenklatura robe, dalje u tekstu „kombinirana nomenklatura”, da bi se istovremeno zadovoljilo zahtjeve Zajedničke carinske tarife, statistike vanjske trgovine Unije i drugih politike Unije u vezi s uvozom ili izvozom robe.
(2)
U interesu pojednostavljenja zakonodavstva prikladno je osuvremeniti Kombiniranu nomenklaturu i prilagoditi njezinu strukturu.
(3)
Potrebno je izmijeniti Kombiniranu nomenklaturu kako bi se uzelo u obzir sljedeće: promjene uvjeta u vezi sa statistikom ili trgovinskom politikom, promjene napravljene zbog međunarodnih obveza, tehnološkog i gospodarskog razvoja, te potrebe usklađenja i pojašnjenja tekstova.
(4)
U skladu s člankom 12. Uredbe (EEZ) br. 2658/87, Prilog I. Uredbi treba zamijeniti, s učinkom od 1. siječnja 2013., potpunom verzijom Kombinirane nomenklature, zajedno s autonomnim i konvencionalnim carinskim stopama proizišlim iz mjera koje su usvojili Vijeće ili Komisija.
(5)
Mjere predviđene ovom Uredbom u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog I. Uredbi (EZ) br. 2658/87 zamjenjuje se tekstom navedenim u Prilogu ovoj Uredbi.
Članak 2.
Ova Uredba stupa na snagu 1. siječnja 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. listopada 2012.

Labels: 3
19